Sursa: Sistemul electronic de achizitii publice

Care este situatia Tel Drum

ANI a dezvaluit legatura Tel Drum - edil

Este vorba de un contract de 7,2 milioane de lei pentru reabilitarea unei scoli in Zimnicea, care a fost dat luna trecuta acestei societati, potrivit datelor din sistemul electronic de achizitii publice.Contractul "Proiectare si executie lucrari pentru obiectivul de investitii", a fost acordat firmei Tel Drum, de Primaria Zimnicea, prin procedura simplificata.Valoarea: 7.260.833,45 de lei.Lucrarile principale pe care urmeaza sa le execute societatea: Amenajare/ Sistematizarea exterioara/Imprejmuire, modernizarea celor doua corpuri de constructie, Finisaje interioare si exterioare, instalatii si amenajare teren de sport multifunctional.Societatea Tel Drum este in stare de insolventa si este trimisa in judecata pentru fraude cu bani europeni. Procurorii DNA mai au pe rol o ancheta, in care acuza ca societatea ar fi controlata prin interpusi de catre liderul PSD, Liviu Dragnea.Tel Drum este acuzata de constituire a unui grup infractional organizat, evaziune fiscala in forma continuata si complicitate la doua infractiuni de abuz in serviciu. La solicitarea DNA, magistratii de la Tribunalul Bucuresti au decis interzicerea procedurii de dizolvare sau lichidare a societati Tel Drum.Orasul Zimnicea este condus de edilul Petre Parvu (PSD) -. In 2017, inspectorii de integritate au stabilit ca Petre Parvu, in calitate de primar al orasului Zimnicea, a semnat mai multe contracte de furnizare, de prestari servicii si de lucrari, precum si facturile aferente acestora, incheiate intre Primaria Zimnicea si societatea Tel Drum SA Alexandria.Potrivit ANI, Petre Parvu a fost in aceste situatii in conflict de interese de natura administrativa, intrucat in perioada in care a semnat contractele avea cu firma Tel Drum Alexandria un contract de inchiriere si un contract de comodat (folosinta) pentru un imobil proprietatea primarului.Petre Parvu a contestat fara succes raportul ANI la Curtea de Apel Bucuresti. Actiunea s-a a fost respinsa ca neintemeiata, potrivit datelor din portalul instantelor . Primarul a contestat decizia la Inalta Curte.